ร้านนี้เป็นหนึ่งในหลายๆร้านสเต็กที่ตั้งอยู่ข้างถนนคันคลองฝั่งตรงข้าม มช. เป็นร้านเล็กๆ มีโต๊ะประมาณ 7-8 โต๊ะ น้ำเปล่าฟรี ไวไฟฟรี มีโปรเจคเตอร์ฉายบอล(วันแข่ง) วันอื่นก็ฉายหนังบ้าง ช่องทีวีอื่นๆบ้าง

เมนูอาหารมีให้เลือกพอสมควร ไก่ หมู เนื้อ ปลา ซอสราดมีหลากหลาย อร่อยแตกต่างกันไป แต่ที่ต่างจากร้านอื่นคงเป็นซอสส้ม ที่รสชาติเข้ากันกับสเต็กอย่างที่ไม่น่าเข้ากันได้ โอเคเลยเมนูนี้ 

ราคาสเต็กเริ่มที่ 49 บาท มีเพิ่มชีส เพิ่มไข่ดาวได้

ของทานเล่นมีพวก เฟรนช์ฟราย มันบด หอมทอด และอื่นๆ สลัดก็มี เมนูที่เป็นข้าวก็มี

สรุปว่าเป็นตัวเลือกที่โอเคเลยสำหรับสเต็กแถว มช. ใครมีโอกาสผ่านมาลองแวะชิมดูได้ครับ